Казвам се Х. Ай. Макдона.
Викайте ми Хай.
Запознах се с Ед в ареста на Темпи, Аризона.
Снимай го в профил, Ед. - Надясно!
Няма да забравя този ден.
Надясно! - Ед не е име за такава красавица.
Казвам се Едуина. Надясно!
Ти си същинско цвете. Малко пустинно цвете!
Обади ми се, като излязат снимките.
Затворническият живот е по-уреден, отколкото си представят хората.
Но мъжете вътре са приятели, подобно на другарите по оръжие,
или бейзболистите по време на финалите.
От управата ни задължаваха да се срещаме с психолог,
за да ни помогне да разберем защо сме такива, каквито сме.
Панчо е искал само една кифла.
Защо използвате думата "капан"?
Защо казвате, че в мъжко тяло сте като в капан?
Защото понякога менструалният ми цикъл е много тежък.
Научи ли нещо, Хай? - Да, сър.
Не би ни излъгал, нали? - В никакъв случай.
Добре тогава.
Опитах се да остана чист,
но не беше лесно с онова копеле Рейгън в Белия дом.
Казват, че бил свестен човек.
Може би съветниците му са некадърни.
Надясно!
Какво има, Ед? - Моичкият ме заряза.
Каза, че годеникът й избягал с някаква козметичка.
Кучи син!
Не забравяй за телефонното обаждане, Ед.
Кажи му, че е пълен глупак, Ед.
Кажи му, че съм го казал аз - Х. Ай. Макдона.
Ако иска да ми каже нещо, знае къде съм.
В щатския затвор в Темпи, Аризона, ул. Стейт фарм 25.
Ще го чакам!
Не че се радвах да се върна в затвора,
но добре познатите лица и звуци ме караха да се чувствам у дома.
Хората на твоята възраст са женени и имат семейства.
Те не приемат затвора като заместител.
Някой ще каже ли нещо?
Понякога кариерата е по-важна от семейството.
Работата преди всичко.
Опитах се да осмисля думите на д-р Шварц,
но в затвора не се мисли лесно.
Като нямаше месо, ядяхме пилета.
Като нямаше пилета, ядяхме раци.
А като нямаше и раци, ядяхме пясък.
Какво сте яли? - Пясък.
Излежа 20 месеца. И понеже не е било въоръжен грабеж,
ще трябва да те върнем в обществото.
Ти си волна птичка.
Не искам да посегна на човек. - Това е добре.
Но вредиш на себе си с поведението си.
Знам. - Добре тогава.
Не знам дали за вас затвора е превъзпитание или възмездие,
но лично за мен е възмездие.
Покажи си татуировката!
Надясно! - Не забравяй отпечатъците, Ед.
Какво се получило, когато микробус с арестанти се блъснал в бетоновоз?
Дванайсет "закоравели" престъпници.
Чувала съм го. - Имаш ли ново гадже?
Не, Хай.
Не се притеснявай, купил съм го.
Казват, че раздялата подсилва любовта.
Може и да са прави.
Непрекъснато мислех за Ед.
Най-накрая усетих болката на затворника.
Мама хвърли живия рак във врящата вода.
Веднъж реших сам да си сготвя.
Но хвърлих рака в тенджера без вода.
Все едно, че си направих пуканки.
Затворът е доста самотно място през нощта,
когато и последният затворник е отишъл при Сънчо.
Но аз вярвах, че ме очаква по-добро бъдеще.
И то само след 8 до 14 месеца.
Има си термин за такива като теб.
Рецидивист! Грозно звучи, нали?
Да, но аз вече не съм такъв.
Да не го казваш, за да ни угодиш? - Не, сър.
Искаме да чуем истината. - Тогава го казах, за да ви угодя.
Нали ти казахме да не правиш така? - Да.
Добре тогава.
Като свободен мъж, падам на колене и ти предлагам брак. Здрасти, Кърт.
И работата стана.
Съгласна съм. - И още как!
Добре тогава.
Бащата на Ед ни купи къща в Темпи.
А аз започнах работа в един завод.
Давахме спешна помощ по магистралата, ама хич ни нямаше.
Та дежурим ние с Бил... - Бил Робъртс?
Не тоя нещастник. Бил Паркър.
Отзоваваме се на една катастрофа и там виждам един сферичен обект.
Не беше част от кола.
Работата доста ми напомняше за затвора.
Само дето Ед ме чакаше вкъщи и ми плащаха в края на седмицата.
Държавата здраво скубе, а?
Това бяха щастливите ни дни. Безоблачните, както казват.
Ед смяташе, че следващата стъпка е да имаме хлапе.
Все за това мислеше.
Казваше, че любовта ни е твърде много за двама.
Че всеки ден без дете е чиста загуба за самото него.
Каква красота!
Работехме по въпроса в подходящите за зачеване дни.
И в останалите, за всеки случай.
Ед се радваше, че бандитските ми дни са минало,
а ни предстоят само родителски.
Точно тогава всичко се срути.
Бездетна съм.
В началото не повярвах,
че жена, която изглежда плодовита като долината на Тенеси, е ялова.
Но докторът обясни, че утробата й е каменлива почва,
където семето ми не може да хване.
Ед беше безутешна.
Решихме да осиновим дете.
Вярно, че Хай има тъмно минало.
Но пък Ед е награждавана два пъти, което компенсира нещата.
ОСЪЖДАН
Но биологията и предразсъдъците ни оставиха без шансове за дете.
Обичахме се повече отвсякога.
Но ми беше ясно, че с безоблачните дни е свършено.
Радостта си отиде от живота ни.
Ед изгуби интерес към работата си и към домакинството.
Скоро след това напусна полицията.
А моята работа беше горчива и суха като прериен вятър.
Та върви си Бил по шосе №9... Бил Паркър де.
В едната ръка държи сандвич, а в другата - отрязана ръка.
Хванах се, че карам покрай магазини,
които не са ми на път.
И тогава гръмна най-голямата новина в историята на щата.
Родиха се петзнаците Аризона.
Казваха се така, защото майката се казваше Флорънс Аризона.
Както сте се досетили, тя е съпругата на Нейтън Аризона.
А всички знаете кой е той.
Добре дошли в мебелна къща "Аризона".
Предлагаме всякакви аксесоари за вашата спалня, баня или будоар.
Ако някъде продават по-евтино, да не се казвам Нейтън Аризона!
Собственик на най-голямата верига магазини
за мебели и аксесоари в целия Югозапад.
Флорънс вземала хапчета за плодовитост и ударили джакпота.
ПЕТИМАТА БЛИЗНАЦИ АРИЗОНА У ДОМА
Който не е съгрешил, да хвърли първия камък.
Решихме, че не е честно едни да имат много,
а други - толкова малко.
Като се има предвид какво стана, май не беше най-добрата идея.
Но по онова време планът на Ед решаваше всичките ни проблеми.
Беше отговор на всичките ни молитви.
ДА ОТГЛЕДАШ АРИЗОНА
С участието на: НИКЪЛЪС КЕЙДЖ
ХОЛИ ХЪНТЪР
ТРЕЙ УИЛСЪН
ДЖОН ГУДМАН
УИЛЯМ ФОРСАЙТ и др.
800 маси без столове?! Така не може да се продава!
Без столове работата не става.
Дори жена ми го знае.
ДОМЪТ НА СЕМ. АРИЗОНА
Останах си вкъщи за два дни и всичко отиде по дяволите.
Няма да го търпя!
12 АПРИЛ, СРЯДА
Ако жабата имаше крила, нямаше да скача.
Писна ми от оправдания, Майлс!
Сега е точно 20:45.
Ще дойда в магазина точно след 12 часа и ще ви сритам,
или да не се казвам Нейтън Аризона!
Това май беше Лари.
Само тихо!
Тихо!
Ето ти една дрънкулка.
Защо не ги погледнеш? Нещо са неспокойни.
Какво стана? - Съжалявам, не можах.
Как така? - Разплакаха се.
Пълзяха по мен. Беше направо ужасно!
Бебетата плачат. - Знам. Хайде да си ходим.
Върни се веднага и ми донеси бебе! На тях и без това са им в повече.
Да не си се появил без бебе!
"Кристиан Диор" - дрън-дрън!
Някой купува ли го това? - Да, скъпи.
Как са децата? - Добре, скъпи.
Кое взе? - Мисля, че Нейтън Младши.
Дай ми го. - Ето инструкциите.
Д-Р СПОК
Прекрасен е! - Дяволски готин е.
Взех най-готиния. - Всички бебета са прекрасни!
Ама този е дяволски готин, нали? - Не ругай пред детето!
Чудесен е. Мисля, че е Нейтън Младши.
Постъпваме правилно, нали? На тях и без това са им много.
Важното е да сме убедени, че постъпваме правилно.
Майка му няма ли да се разстрои? - Естествено, но ще й мине.
Тя има още четири, почти толкова готини като това.
Помня, когато обирах магазини.
Толкова го обичам!
Зная, скъпа. - Обичам го!
Знам.
Внеси го!
Това е, Нейтън Младши. Огледай се наоколо!
Недей да викаш. - Мамка му! Съжалявам.
И не псувай! - Той не знае какво значи това.
И ще продължава да не знае.
Искам и аз да го подържа. - Пази му фонтанелата.
Ела да те разведа.
Гледай! Това е кухнята, където мама и татко плюскат.
Това е телевизорът. Максимум 2 часа на ден!
И то само образователни програми или футбол, за да не затъпяваш.
А това е диванът - място за разговори и почивка на семейството.
Колко пъти сме седели там и сме си казвали:
"Защо нямаме дете, да сподели мислите и чувствата ни?"
Той е уморен, Хай. - Сядай там, момчето ми.
Вдигни си краката и се отпусни.
Тури му пепел, вече сме семейство!
Малко бандитче.
Той е добро момче. - Виж как му блестят очите.
Ще го сложа да си легне.
Сега ще запечатам момента. - Само една снимка!
Малко съм уплашена. - От какво?
Бебето е ужасно голяма отговорност.
Моля те, вземи го в скута си.
Никога преди не сме имали бебе. - Справяш се отлично, скъпа.
Обичам те, Хай. - Ще щракне, скъпа.
Ще помагаш, нали? - За кое?
Ще си съпричастен в гледането.
Искам тихи вечери у дома, почтен и нормален живот.
Ще щракне!
Каква е колата? - Едно готино комби.
Весела Коледа! - Отворете, полиция!
Какво става? - Ти стой тук!
Няма да разделят семейството ни! - Отворете!
Нека само се опитат!
Отвори и ще те похвалим пред прокурора.
Ще ме побъркаш, Гейл!
Скъпа, това са Гейл и Евъл Сноупс.
Най-готината двойка взломаджии!
А това е съпругата ми.
Малко е късно за гости, Хай. - Но те току-що излизат от пандиза.
Да проявим гостоприемство.
Някой е правил лоши работи. - Момче ли е или момиче?
Момченце е. - Как се казва?
Викаме му Джуниър. - Нещо като Джей Ар в "Далас"?
Страхотия. - "Добре дошъл, синко!" Къде е ходил?
Финикс. - Тълса.
При баба си и дядо си. - А те са разведени.
Вашите родители, нали, г-жо? - Не.
Нали твоите родители са мъртви?
Искахме малкият да види последния им дом.
Сядайте, момчета.
Два часът сутринта е.
Каква е тази воня? - Не винаги миришем така.
Като копаехме тунела навън, не уцелихме водопроводната тръба.
Кофти късмет.
Избягали сте от затвора?
Не. Освободихме се под собствена гаранция.
Тази институция нямаше какво повече да ни предложи.
Леле, колко е готин! - Малко бандитче!
Не можете да останете тук.
Знам, че сте приятели на Хай, но ние сме почтено семейство.
В къщата има пеленаче.
Кой носи панталоните у вас, Хай? - Момчетата тъкмо излизат.
Могат да останат за малко, но после трябва да си вървят.
Доста изкъсо те държи, а?
Още ли са тук?
Ще останат само ден-два. Вън вали. Няма къде да отидат.
Те са бегълци. Как ще започнем нов живот с тях двамата наоколо?
Трябва да си по-милостива.
В арабските държави биха им сложили да ядат.
Обещаваш ли, че е за два дни? - Максимум днес и утре.
Същата нощ сънувах кошмар.
Заспах с мисълта за щастие, деца и нов живот.
Но сега ме преследваше едно видение.
Един кошмарен образ.
Самотният ездач от Апокалипсиса.
Повелителят на силите на ада.
МАМА НЕ МЕ ОБИЧА
Той можеше да превърне деня в нощ и да унищожи всичко по пътя си.
Беше безпощаден към малките и крехки същества.
След себе си оставяше обгорена земя
и омърсяваше дори пустинния вятър, който брулеше челото му.
Не знаех откъде идва и защо.
Не знаех дали е сън, или видение.
Но се боях, че аз съм го повикал.
Че той е бесът, който щеше да се развилнее,
щом Флорънс Аризона откриеше изчезването на Нейтън.
Добре ли е? - Да, но сънуваше кошмар.
Светът е жесток към крехките създания.
Жената и другите деца заминаха за...
Няма да кажа къде. Ще се върнат, когато отново се съберем всички.
Кое дете е отвлечено? - Мисля, че Нейтън Младши.
Какво ще кажете на похитителите? - Мислете му!
Има слухове, че синът ви е отвлечен от НЛО.
Не пишете такова нещо. Майка му съвсем ще се отчая.
Трябва да ви разпитаме.
Запомнете, че магазините ми няма да прекъснат работа.
И ако някъде е по-евтино, да не се казвам Нейтън Аризона!
Г-н Байръм ще ви вземе отпечатъци. - Само отпуснете ръката.
Да не би аз да съм отвлякъл хлапето? - Това са хората от ФБР.
Знам само, че като се събудих, жена ми крещеше.
Отпечатъците ни трябват, за да ги различим от тези на похитителя.
Естествено.
Роден сте като Нейтън Хъфхайнц? - Да, смених си името.
Ще ни кажете ли защо?
Кой би си купил мебели от магазин на име "Хъфхайнц".
Детето облечено ли беше? - Никой не спи гол в тази къща.
Аз задавам въпросите. - Трябва ми описание.
Ние сме по-квалифицирани от вас. С какво беше облечен синът ви?
Със смокинг! Естествено, че с пижама.
Бил е облечен с пижама.
Имате ли недоволни служители? - Те всички са недоволни.
Ако не слушат, лошо им се пише. - Значи може да е ваш служител?
Глупости! И до тоалетната не ходят, без да им разреша.
Опишете пижамата.
Обикновена пижама. С картинки на Йода по нея.
Свали си краката от масата! - Рон, разстройваш жертвата.
Ще направите ли нещо, или ще си седите в тази къща,
където със сигурност знаем, че детето го няма.
Нямаме улики, освен палтото.
Това е камилско палто за 500 долара. - Измийте си ръцете, сър.
Нямало улики! Нали всички оставят микроби?
Нали така ловите престъпници - по оставените от тях микроби?
Нали това ви е работата!
Искам си Нейтън Младши, или когото там са взели.
Той е някъде там. Оставил е следи.
И ако някой може да различи следа от дупка в земята, ще го намери.
Страхотен корнфлейкс!
Защо не го кърмите?
Виждате ми се надарена. - Гледайте си работата.
Ако не го кърмите, после ще ви намрази.
Затова и ние бяхме в затвора. - Поне така каза д-р Шварц.
Добро утро, момчета. - Здрасти, Хай.
Момчета, нали нямате нищо против да отсъствате днес следобед?
Ще идват едни порядъчни приятели.
Тя иска да каже, че след като ви издирват,
не е хубаво да ви виждат тук. За ваше добро е.
Разбира се. - Както кажеш.
Ако нямаш нищо против, ще изляза с момчетата.
Ще пием по една-две кока-коли.
За нас ще е удоволствие.
Май идеята не е много добра.
Толкова много ангажименти, а времето все не стига.
Къде е бебето? - Намери го, скъпа!
Млък! - В момента спи.
Дано не сме го събудили. - Искам само да надзърна.
Деца, оставете колата на г-н Макдона.
Как се казва?
Хай Младши, докато не измислим нещо по-добро.
Кръстете го Джейсън. Библейско е.
Следващото ми момче ще е Джейсън, Кейлъб или Таб.
Истинско ангелче!
Аз родих обикновени деца. А ти откъде взе този ангел?
От Рая ли долетя, миличък? Пратете го в Университета на Аризона.
Искаш ли бира? - А папата католик ли е?
Да, мисля, че е католик.
Колко поляци отвъртат електрическа крушка?
Не знам. Един? - Не, трима.
Не го казах като хората.
Защо трима поляци отвъртат една крушка?
Не знам. - Защото са тъпи.
Не го ли схващаш?
Не.
Затова на такива вицове им викат "попътни".
Защото ги схващаш на път за вкъщи. - Аз съм си вкъщи.
Подмокри се! Татко, г-н Макдона се подмокри.
Как взехте бебе така бързо?
Когато с Дот искахме да осиновим дете,
ни казаха, че ще чакаме пет години за бяло бебе.
Казвам: "Добре, какво друго имате?"
Имаха две корейчета и едно негърче, родено със сърцето навън.
Шантав свят!
Истински цирк. - Направо не е за изпускане.
Бюфърд ни е умник. Вече може да пише.
ПРЪДЛЬО
Залегни!
Та как взехте детето?
Важно е какви хора познаваш.
Всичко е въпрос на връзки.
Ед има познати в агенцията. - Може ли да помогне и на нас?
Спермата ми не била читава.
Как се казва бебето? - Ед Младши.
Но нали е момче? - Като Едуард. Хубаво име е.
Аз не искам повече деца,
но Дот казва, че тези вече са големи за гушкане.
Да не се порежеш, Мордекай.
Има и ваксина за дифтерит и тетанус.
Ако не им се сложи, им се схваща челюстта.
Има и няколко други ваксини.
Но ако детето ви е като нашите, по-добре да си ги сложите вие.
Кой е педиатърът ви?
Още не сме го уточнили. Нали, Хай?
Още нямаме. - Трябва да намерите веднага!
Ами ако бебето се разболее? - Трябва и да се ваксинира.
За ваксините, скъпи.
Открихте ли му банкова сметка? - Трябва да му открием.
Защо, Дот? - За зъболечение и висше образование.
Зъболечението може да се размине, но не и университетът.
Свали си памперса от главата и го върни на сестра си!
Имате ли застраховки живот? - Имаме ли, скъпи?
Ти трябва да го направиш. Тя е заета с ангелчето.
Какво ще стане с детето, ако те сгази камион?
Да, може да те сгазят. - Или да те отнесе ураган.
Чувал ли си онзи виц за поляка? Влиза в бара и носи едно говно.
И казва: "Вижте в какво щях да стъпя!"
Голям майтап. - Какво ти става?
Знам ли. Жената, децата, семейството...
Ти щастлив ли си, Глен?
Не се ли задушаваш?
Все едно те притиска нещо огромно. - Познато ми е това чувство.
Казах на Дот да отслабне, но тя не ме слуша.
Знам за какво говориш. За многото отговорности.
Женен си, имаш дете, животът ти е подреден.
А къде е тръпката? - Точно така.
Това е болест, която се лекува.
Д-р Глен ще ти помогне. - Какво да правя?
Трябва да разшириш възгледите си. Какво мислиш за Дот?
Жена ти си е много добра.
Знам, че не й личи, но тя е много дива.
Истинска тигрица! - Какво общо има?
Не бързай!
Дот ми каза, че мисли...
Смята те за много сладък.
Не те будалкам. И на мен ми харесва Ед.
Какви ги дрънкаш? - Говоря ти за секс.
Говоря ти за "аморе".
Ние с Дот сме от тези, които се разменят.
Предлагам ти да си сменим жените. Говоря ти за отворен брак.
Да не си докоснал жена ми!
Исках само да помогна! Ненормалник такъв!
Да не си пипнал жена ми! - Ти си луд! Съжалявам те!
Най-сетне срещнахме свестни хора, а ти му разби носа. Не е смешно.
Децата му се смяха.
Те са деца, а ти си възрастен. Какво те прихвана?
Той ме предизвика. - Как?
Няма значение.
Но той ти е началник! Ще те уволни!
Не се и съмнявам. - Какво ще стане с нас?
Ще имаш истински мъж. - Това не е отговор.
Това е единственият отговор.
Ще имаш мъж на място.
Трябват му памперси.
Веднага се връщам.
Не разкопчавай колана.
Събуди се, синко.
Ще взема памперсите и парите от касата.
"Няма да стане, квик-квик", казало прасенцето.
"Ще духна така, че от къщичката ти нищо няма да остане!"
Негодник такъв!
Негодник!
Хайде, по-живо, че я закъсах с жената!
Копеле!
По-живо де!
Скъпа?
Мръсно копеле!
Дръж се, Нейтън. Ще идем да приберем татко.
Синко, имаш чорап на главата. - Карай бързо!
Това е жената! Скъпа! Пази детето!
Дръж се здраво, ще минем напряко.
Може ли вече да спра?
Мерси.
Това е частна собственост! Излез и се предай!
Благодаря, но нямаше нужда.
Като бясно куче си! Ами ако с Нейтън ни бяха арестували?
Той щеше да е съучастник в грабеж! - Не е грабеж! Пищовът беше празен.
Трябва да си му за пример! - Да се правя на бизнесмен ли?
Да не искаш да ходя в костюм? - Имаме дете! Вече е друго.
Нейтън ме приема такъв, какъвто съм. Направи го и ти!
Само така ще се понасяме! - Знам, скъпи, но...
Дедите ми са завладели Дивия Запад. Завий тук.
Водели са див и волен живот. - Това не е семейният живот!
И ние не сме идеалното семейство.
Утре да ви няма! Не съм против вас, но властите ви издирват.
И влияете лошо на мъжа ми.
Не сме искали да влияем на никого. - Но ако е така, се извиняваме.
Утре ще водя бебето на ваксинация. Като се върна, да ви няма!
Диф-тет-кок ли ще му правят? - Съжалявам, момчета.
Когато Ед побеснее, направо откача.
Не се извинявай. Положението ми е ясно.
Госпожата май иска да се чупим.
Прощавай, Хай, но ми се струва, че бракът ти нещо не върви.
Едуина обикновено е мила.
Не бих се учудил, ако проблемите ви са от финансово естество.
Работата е там,
че днес ме уволниха.
Ти си млад и здрав мъж! За какво ти е да работиш?
Редно е да озаря мрака, в който се луташ.
Както знаеш, с Евъл не правим нищо току-така.
И ето че дойдохме в твоя дом.
Дойдохме да те поканим да оберем една банка.
Я стига!
Знам, че си падаш по денонощни магазини,
но кварталната бакалия не е всичко!
Както вика д-р Шварц, трябва да имаш амбиции!
Видяхме по телевизора как някакъв задигнал едно бебе на Аризона.
Ето това е удар!
А ти кесиш тук, играеш си на семейство...
Е, жена ти не е лоша, но ти не си за нея.
Не е твоя... - По-добре погледни тук.
Това е Ел Дорадо.
Местните й викат "Земеделска банка" на Лагрейндж.
То си е селска банка, освен в последния петък от тримесечието.
Тогава прелива от мангизи. - Познай какъв ден е утре.
Тогава селяндурите отиват и осребряват чековете за субсидии.
Секретна информация!
Знам го от зам.-министъра на земеделието при Никсън.
Лежахме заедно. - Оня искал да прави секс с ченге.
Обикновено не си дружим с такива, но тоя искаше да трупа точки.
Не мога.
Трябва ни човек да ни подсигурява, докато прибираме парите.
Ако стане, това ще е само началото. Ще покрием целия Югоизток.
Ще спрем, когато се пенсионираме, или когато ни хванат.
И в двата случая е до живот.
Благодаря за предложението, но... май искате да напусна Ед.
Ще постъпя като страхливец.
Нима? Я си помисли.
Като висиш тук, не й помагаш.
А изневеряваш и на себе си.
"Моя скъпа Едуина!"
Докато вие с Нейтън сладко спите, сърцето ми се гърчи от мъка.
Надявам се и двамата да ме разберете и да ми простите.
Когато прочетеш това писмо, мен няма да ме има.
Никога няма да бъда такъв, какъвто искаш.
Съпругът и бащата, когото заслужавате.
Може би потеклото ми е виновно.
Може би има нещо сбъркано в гените ми.
Знам ли.
Но вчерашните събития доказаха,
че нямам силата и характера да гледам семейство,
както се изисква от зрял мъж.
Срамувам се от това.
Винаги ще ви обичам искрено и безкрайно.
Но ако остана, ще докарам само неприятности
на теб и Нейтън Младши.
Усещам как облаците вече се сгъстяват.
Ако аз си отида,
дано и злото си отиде с мен.
Нямам време за отлагане.
По-добре да си отида, да ви пращам пари,
а вие да проклинате името ми.
Твой любящ.
"Хърбърт. "
МЕБЕЛНА КЪЩА "АРИЗОНА "
Той нахълта. Да повикам ли Дуейн?
Не. Защо да будим охраната? Сам ще се оправя.
Тук има мухи. - Едва ли.
Тук има климатик. Прозорците са запечатани.
Кой си ти? - Ленърд Смолс.
Приятелите ми викат Лени, само дето нямам приятели.
Ще ме разплачеш.
Ако искаш мебели или кенеф, са долу в магазина.
Аз не съм клиент, а ловец на глави.
От време на време търся бебета. Чух, че на теб ти липсва едно.
Знаеш ли нещо? - Това ми е работата.
Някой би казал, че съм като хрътка.
Когато някой избяга от пандиза или наруши гаранцията си, аз го търся.
И ченгетата, и ФБР вече търсят детето ми.
Ако знаеш нещо... - Ченгетата няма да го намерят.
Те не могат да открият и собствените си задници.
Търсиш ли бандит, викни бандит. Търсиш ли понички, викни ченгетата.
Първо, свали си краката от бюрото ми.
Второ, обявил съм 25000 долара награда.
Ако го намериш, вземи ги.
Какво още има да обсъждаме?
Цената.
Тя не е колкото кажеш ти, а се определя от пазара.
Елементарна икономика. Познавам доста хора,
които биха дали повече от 25000 за едно здраво бебе.
Какво искаш? - Ще ти дам пример.
Като бебе мен лично са ме продали за 30000.
И то през 1954 г.
Ако искаш да го намеря, ще ти струва 50 бона.
И ще накажа хората, които са го взели.
И то без пари.
А ако не платя? - Пак ще взема момчето.
Ако ти не платиш, има черен пазар.
Знаеш ли какво мисля? Ти си зъл човек.
Това си е чисто изнудване. Обикновен рекет.
Ти си взел Нейтън Младши и ще си платиш.
Сега ще се обадя на ченгетата.
Ставай! Днес започваш нов живот. - А се успиваш!
Жена ти скоро ще се върне.
Къде е бебето? - В спалнята.
Спи като къпано.
Очакваш ли някого? - Не.
Покрийте се.
Добро утро, Глен.
Няма да вляза! Стой далеч от мен!
Не те и каня. - Излишно е. Уволнен си.
Очаквах го, Глен. - Но не съм дошъл за това.
Да знаеш, че здравата си загазил! - Я се успокой!
Ти ме успокой! Знам истинското име на вашето бебе!
Не викай, Глен. - Ще викам колкото си искам!
Той не е Хай или Ед Младши! Да, Младши е. Но Нейтън Младши!
Не се приближавай, Макдона!
Голям мъж си, когато трябва да се биеш!
Не съм голям мъж. - Само че сега си ми в ръцете!
Щях да те предам веднага, но Дот иска да гушка бебе.
Отсега нататък ще викаш на бебето Глен Младши!
Давам ти един ден да кажеш на Ед.
Дот ще дойде утре да го вземе.
Иначе ще идеш в затвора.
Между другото, очаквай сметка от лекаря ми!
Гледай да я платиш.
Какво става? - Не ни карай да ставаме лоши.
Мили боже!
Браво!
Не се тревожи, скъпа!
Ще си го върнем, няма начин!
И отсега нататък ставам нов човек.
Това е положението! Ти беше права, а аз - не.
Нищо няма да му направят! Искат само парите.
Аз поемам отговорността!
Да вървим, скъпа! Да си приберем Нейтън Младши!
Да караш е чудесно. - Много си прав.
Пред тоя откуп банката изглежда като благотворителна вечеря.
Стана една беля. - Моля?
Стана една малка беля. - Какво е станало?
Без да сме спирали, Младши е успял да отиде до тоалетната.
Това е напълно естествено.
Гейл! - Сега пък какво?
Той ми се усмихна.
Усмихна ми се.
Знаеш ли как се слагат? - През задника и около корема.
Знам. Питам дали се слагат с безопасни игли или с връзки.
На тях си има специални лепенки. Елементарно за употреба.
Я, балони! Надуват ли се в интересни форми?
Само ако кръглото ти е интересно.
Ще взема и това.
Лягай на пода, старче. - Слушам, сър.
Искам да броиш до 825 и после обратно до нула.
След 5 минути ще се върна, за да видя дали броиш.
Отваряй вратата! - Много е сладък, като го опознаеш.
По-бързо! Не знам до колко може да брои.
6 Мисисипи, 7 Мисисипи...
Взех бебешка храна, бебешки салфетки,
памперси и един пакет балони.
В интересни форми ли се надуват? - Не, кръгли са.
Къде е Младши? - Не го ли вкара в колата?
Къде го оставихме?
791... Глупости!
791 Мисисипи...
Миличък!
Обещай ми, че никога повече няма да го изоставяме.
Вече винаги ще е с нас.
Той е нашият Гейл Младши.
Знам, че трудно ще те успокоя.
Но ще кажа само едно...
Ще се почувстваш по-добре. - Не искам.
Вече не ми пука как съм. Не ми пука за отношенията ни.
Искам само да намерим Нейтън Младши.
Ако не си го върнем, не желая да живея повече.
А дори и да си го върнем, не искам повече да живея с теб.
Още те обичам, Хай.
Дори не те обвинявам.
Цялата тази лудост беше моя идея.
Аз също нося голяма отго... - Остави ме да довърша.
Откакто ни взеха Нейтън, непрекъснато мисля. Срамувам се.
Вярно е, че г-жа Аризона имаше повече деца, отколкото й трябваха,
но аз работех в полицията и се бях заклела в Конституцията.
Ти напусна преди... - Няма значение.
Ние заслужаваме детето не повече от онези пандизчии.
И ако бях безотговорна като теб... - Ти не си като мен.
И аз съм лоша като теб. Защо да живеем заедно?
Ние сме заблудени глупаци.
ПРЪДЛЬО
"ЗЕМЕДЕЛСКА БАНКА" НА ЛАГРЕЙНДЖ
Ето я! - Да я оберем!
Какво ще правим с Гейл Младши? - Той ще стои тук.
Ти луд ли си?! Ами ако ни убият там?
Ще го открият чак след часове.
Това е обир! Никой да не мърда!
Всички да легнат на земята!
Последно какво искаш, младежо? Да не мърдаме или да легнем?
Ако не мърдам вместо да легна, ще падна. А това си е мърдане...
Млък! Всички на земята!
Можете да си мърдате.
Само докато легнат. - Ясно ли е?
Ще го напълниш ли?
Мамка му! Къде са касиерките? - Тук долу сме.
На пода са, както им нареди, Гейл.
Не трябва да ми казваш името! Толкова ли не можа да запомниш?
Дори псевдонимът ти ли?
Да, вярно, псевдонимът... - Чухте ли? Имаме псевдоними.
Готови сме да започнем обира.
По-бързо, селянко тъпа! Знаете какъв е редът!
Селянинът с червената шапка е отговорник.
Няма да мърдате 10 минути. След 5 ще се върна да ви проверя.
Не мислете, че няма да дойда.
Ако някой е прав след 5 минути, ще си види червата отблизо.
Старецът ме разконцентрира. Иначе щеше да мине по-гладко.
Добре се справихме! Има достатъчно и за тримата.
Оставили сме един от нашите.
Къде е бебето?
По дяволите, Хай! Имаме си достатъчно грижи.
Мисля, че го оставихме на капака.
И аз много се тревожа, г-жо Макдона.
Искаме да дойдем с вас! Бебето е и наше!
Какъв е този човек? - И ти ли го виждаш?
Дай ми бебето! Чуваш ли ме?
Дай си ми бебето, изчадие адово!
Легнете на пода, г-жо!
Бягай, скъпа!
Бягай!
Не исках...
Съжалявам!
Какво става тук?
Махайте се оттам!
Хайде! - Чакайте! Не съм свършил с вас.
Какво правите тук посред нощ?
Съучастници на Смолс ли сте? - Моля?
Ленърд Смолс - един огромен тип, кара "Харли".
Облича се като рок звезда.
Точно от него спасихме детето, сър.
Дълга история. - Ами разкажете я!
Когато се дава награда, обикновено не се задават въпроси.
Нима?
А така, момченце!
Ще си получите наградата.
25000 долара.
Или пък, ако ви трябват мебели, ще ви открия кредит в магазина си.
Така ще избегнете данъците. - Не искаме награда.
Не го върнахме за пари. - И така става.
Може ли да го погледам още малко?
Заповядай!
Ще ми кажете ли как точно...
Вие сте го взели, а не онзи рокер.
Аз го взех. Жена ми няма нищо общо.
Промъкнах се през прозореца... - Двамата го направихме.
Исках само да стана майка. - Не беше за пари.
Преценихме, че имате повече деца, отколкото ви трябват.
Аз извърших престъплението, така че ако ще викате властите...
Никого няма да викам. Нали няма пострадали?
Благодаря, сър. - Кажете защо го направихте.
Не можем да имаме дете.
Продължавайте да се опитвате. Медицината непрекъснато напредва.
Ние с Флорънс й се доверихме и тя ни го върна тъпкано.
Но дори и да не стане, оставате вие двамата.
Думите ви са мили, но мисля, че с жена ми се разделяме.
Тя мисли, че и двамата сме непрактични егоисти.
И че не си подхождаме.
Не ви познавам, но познавам хората по принцип.
Вие ми върнахте детето, значи носите доброто в себе си.
Не искам и да мисля, че Флорънс може да ме изостави.
Толкова я обичам.
Вървете си, откъдето дойдохте.
И друг път, като ви дойде някоя глупава идея,
преспете с нея...
Поне една нощ.
Същата нощ сънувах странен сън.
Сънувах, че съм по-лек от ефира
и се рея като безплътен дух в бъдещето.
Сенките на хората, оставили следа в живота ми,
се прокрадваха в съня ми.
Сънувах, че Гейл и Евъл са решили да се върнат в затвора.
Може би така ще е най-добре.
Не мисля, че съм нещо повече от тях. Те са свестни момчета.
Но може би не бяха готови, да се сблъскат с истинския живот.
После продължих да сънувам още по-напред в бъдещето.
В една коледна утрин Нейтън Младши отваряше подаръка си -
от двама души, предпочели да останат анонимни.
Сънувах и Глен, който години по-късно
все още разказваше на ченгетата измислиците си за мен и Ед.
Може би прекаляваше с вицовете за поляци.
Серж. Ковалски
После продължих да сънувам.
Сънувах по-далечно бъдеще, откогато и да било.
Наблюдавах прогреса на Нейтън Младши отдалеч
и се гордеех с постиженията му, все едно, че е наш син.
Чудех се, дали се сеща за нас.
Надявах се, че сме разширили хоризонта му,
дори и да не си спомня точно как е станало.
Но чак накрая започнах да сънувам нещо за мен и Ед.
Беше неясно, защото ни деляха много години.
Видях как една двойка старци посреща децата и внуците си.
Старците бяха достойни хора. Такива бяха и децата, и внуците им.
Не знам. Вие ми кажете,
дали целият този сън бе едно голямо самозалъгване.
Бягах ли от реалността, както съм правил винаги?
Но ние с Ед също можем да бъдем добри.
Старците изглеждаха истински. И приличаха на нас.
А мястото приличаше на нашия дом.
Ако не беше в Аризона, той бе някъде съвсем наблизо,
където всички родители са силни, мъдри и способни,
а децата са щастливи и обичани.
Не знам.
Може да е било в Юта.
Режисьор ДЖОУЕЛ КОЕН
Сценарий ИТЪН КОЕН и ДЖОУЕЛ КОЕН
Оператор БАРИ ЗОНЕНФЕЛД
Музика КАРТЪР БЪРУЕЛ
Превод МАЯ ИЛИЕВА
Редактор КАТЕРИНА БЪРЗЕВА